แบงก์โน้ตส์
เข้าใจ๋บ่
30 ต.ค. 2565

เข้าใจ๋บ่
โดย..ทีมข่าวการเงิน
กลายเป็นเรื่องที่ถกเถียงกันในสภาผู้ทรงเกียรติ เมื่อฝ่ายค้านให้นำเงินที่รัฐบาลจะต้องไปโปะให้คนซื้อรถคันแรกบ้านหลังแรก มาช่วยแก้ไขปัญหาน้ำท่วมและปากท้องชาวบ้านก่อนจะดีมั้ย 
แต่นายกฯ หญิงใจถึง ปูยิ่งลักษณ์ ก็สั่งลุยไฟไม่ยุบ แม้จะถูกด่าทั้งเมือง 
ร้อนถึง “บุญทรง เตริยาภิรมย์” รมช.คลัง โต้โผมาตรการดาวแดง “บ้านรถหลักแรก” ต้องออกมาโต้เสียงแข็ง 
เฮียบุญทรง บอกว่า ม่ายล่ายกระทบ กับกระเป๋างบประมาณปี 2555 แต่จะกระทบงบปี 2556 โน่น สบายใจได้ 
“บุญทรง” ยืดอกแจกแจงลดภาษีรถยนต์คันแรกป้ายแดงว่า ทำให้รัฐสูญเสียเงินแค่ 3 หมื่นล้านบาท แต่จะไม่ปรากฏในงบปี 2555 เนื่องจากผู้ซื้อรถจะต้องจ่ายค่ารถยนต์เต็มตามราคาขายและภาษีทุกชนิด แต่ไปขอรับเงินคืนหลังวันที่ 1 ต.ค. 2555 
นั่นหมายความว่าภาระจะเกิดขึ้นหลังวันที่ 1 ต.ค. 2556 
ดังนั้น ตัวเลขแดงนี้จะไม่อยู่ในบัญชีงบประมาณปี 2555 แต่อยู่ในปี 2556 นะจ๊ะฝ่ายแค้น เข้าใจให้ถูกต้องด้วย
ส่วนโครงการบ้านหลังแรก ไม่ได้ให้คืนเป็นเม็ดเงิน แต่ให้สิทธิในการนำเงิน 5 แสนบาทต่อรายไปหักภาษี แต่เป็นการดำเนินการในปี 2556 เช่นกัน และเฉลี่ยก็ยาว 5 ปี 
การอภิปรายว่า จะนำเงินปีงบประมาณ 2555 ไปใช้ในทั้งสองโครงการจึงไม่ถูกต้องนะครับ เพราะภาระจะตกไปปี 2556 โน่น เข้าใจ๋บ่...